kalixlouiis/myanmar-wikipedia-corpus huggingface dataset:
သံ၊ဋ္ဌ၊၂၊၁၅၄-၈။
သံ၊ဋီ၊၂၊၁၅၇-၉။
-သံယုတ္တနိကာယ၊ နိဒါနဝဂ္ဂသံယုတ္တ၊ ၅-ကဿပသံယုတ္တ၊ တတိယသုတ်။
ဒါယကာတို့အိမ်သို့ ချဉ်းကပ်မည့်ရဟန်းသည် လ-ဥပမာစိတ်ထားဖြင့် ချဉ်းကပ်သင့်ပုံ၊ ချဉ်းကပ်နေသောရဟန်းသည် အာကာသ၌ လက်ကိုဝှေ့ရမ်းပြသော ဥပမာစိတ်ထားဖြင့် ချဉ်းကပ်ရပုံ၊ မသန့်ရှင်း မစင်ကြယ်သော ဓမ္မဒေသနာ, သန့်ရှင်း စင်ကြယ်သော ဓမ္မဒေသနာတို့ကို အရှင်မဟာကဿပထေရ်ကို နမူနာစံထား၍ ဟောတော်မူအပ်သောအတိုင်း ကျင့်ကြရမည်ဟု အကျယ်ဟောတော်မူသည့်သုတ်။
အဋ္ဌကထာ၌-စန္ဒူပမာ၊ အပကဿ၊ နိစ္စနဝက၊ ဒွေဘာတိကဝတ္ထု၊ အပ္ပဂဗ္ဘ၊ ကာယပါဂဗ္ဘိယဌာန (၈)ပါး၊ ဝစီပါဂဗ္ဘိယဌာန (၄)ပါး၊ မနောပါဂမ္ဘိယအနေကဌာန၊ ရေတွင်းဟောင်းဥပမာသံသန္ဒန-တို့ကို အကျယ်ဖွင့်ပြသော ဖွင့်ဆိုချက်များ ပါရှိပါသည်။
-သံ၊၁၊၄၀၀-၁။
သံ၊မြန်၊၁၊၃၈၈-၉။
သံ၊ဋ္ဌ၊၂၊၁၅၃-၄။
သံ၊ဋီ၊၂၊၁၅၆။
-သံယုတ္တနိကာယ၊ နိဒါနဝဂ္ဂသံယုတ္တ၊ ၅-ကဿပသံယုတ္တ၊ ဒုတိယသုတ်။
အရှင်သာရိပုတ္တရာထေရ်နှင့် အရှင်မဟာကဿပထေရ်တို့ ဗာရာဏသီမြို့ အနီး ဣသိပတနမိဂဒါဝုန်တော၌ သီတင်းသုံးတော်မူကြစဉ် အချင်းချင်း တရားစကား ဆွေး နွေးတော်မူကြပြီး အရှင်သာရိပုတ္တရာထေရ်က “ပြင်းထန်စွာအားထုတ်ခြင်း မရှိသူ၊ (ကိလေသာဖြစ်ခြင်းမှ) မကြောက်လန့်သူများသည် သစ္စာလေးပါးကို သိခြင်းငှာ မထိုက်တန်၊ ယောဂကုန်ရာ အတုမရှိသော အရဟတ္တဖိုလ်ကို ရခြင်းငှာ မထိုက်တန်သူဖြစ်ပုံ၊ ပြင်းထန်စွာ အားထုတ်ခြင်းရှိသူ၊ (ကိလေသာဖြစ်ခြင်းမှ) ကြောက်လန့်သူသည်သာ သစ္စာလေးပါးကို သိထိုက်သူ၊ ယောဂကုန်ရာ အတုမဲ့ အရဟတ္တဖိုလ်ကို ရထိုက်သူဖြစ်ပုံကို ပုဗ္ဗဘာဂ ဝိပဿနာ အနေအားဖြင့် သမ္မပ္ပဓာန်လေးပါးကို ဟောတော်မူသည့်သုတ်။
-သံ၊၁၊၄၂၄။
သံ၊မြန်၊၁၊၄၁၃။
သံ၊ဋီ၊၂၊၁၇၃။
-သံယုတ္တနိကာယ၊ နိဒါနဝဂ္ဂသံယုတ္တ၊ ၆-လောဘသက္ကာရသံယုတ္တ၊ ပဌမဝဂ္ဂ။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံး နေတော်မူစဉ် “လာဘ သက္ကာရ သိလောက၏ နိဗ္ဗာန်၏ အန္တရာယ်ကိုပြုနိုင်သည့် အထိ အပြစ်များကို မိန့်ကြားတော်မူပြီး ဖြစ်ပေါ်လာသော လာဘသက္ကာရ သိလောကကို စွန့်ကြကုန်အံ့၊ လာဘသက္ကာရ သိလောကသည် ကုသိုလ်စိတ်ကို မလွှမ်းမိုးနိုင်အောင် ကျင့်ကြရမည်”ဟု ရဟန်းတို့အား ဟောကြားတော်မူသည့်သုတ်။
အဋ္ဌကထာ, ဋီကာတို့၌လည်း ဖွင့်ဆိုချက် အနည်းငယ်ရှိပါသည်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ် [။
-သံ၊၁၊၄၂၄-၅။
သံ၊မြန်၊၁၊၄၃၅-၆။
-သံယုတ္တနိကာယ၊ နိဒါနဝဂ္ဂသံယုတ္တ၊ ၆-လာဘသက္ကရသံယုတ္တ၊ ၁-ပဌမဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် “ငါးမျှားချိတ်ကို မိသော ငါးပမာ လာဘ သက္ကာရ သိလောကသည် ကိလေသမာရ်၏ ငါးမျှားချိတ် ပမာဖြစ်ပုံ၊ အကျိုးမဲ့ပျက်စီးနိုင်ပုံ၊ လာဘသက္ကာရသိလောကသည် အနုတ္တရ ယောဂက္ခေမကိုရခြင်း၏ ခါးစပ်သောအရသာနှင့်တူသော ကြမ်းကြုတ်သောအန္တရာယ် ဖြစ်ပုံ ဖြစ်ပေါ်လာသော လာဘ သက္ကာရကိုပယ်စွန့်နိုင်ရန် ကုသိုလ်စိတ်ကို ကုန်စေတတ်သော လာဘ သက္ကာရ သိလောကကို မလွှမ်းမိုး မနှိပ်စက်နိုင်အောင်ကျင့်ရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၄၂၅။
သံ၊မြန်၊၁၊၄၁၄။
-သံယုတ္တနိကာယ၊ နိဒါနဝဂ္ဂသံယုတ္တ၊ ၆-လာဘသက္ကာရသံယုတ္တ၊ ပဌမဝဂ္ဂ၊ တတိယသုတ်။
ပြောဆိုဆုံးမရခက်သော လိပ်ဥပမာဖြင့် လာဘသက္ကာရသိလောက၏ ကြမ်း ကြတ်ခက်ထန်ပုံ ဥပမာန, ဥပမေယျတို့ကို ရှင်းလင်းမိန့်ကြားတော်မူပြီး “ဖြစ်ပေါ်လာသော လာဘသက္ကာရသိလောကကို စွန့်လွှတ်နိုင်အောင်၊ ဖြစ်ပေါ်လာသော လာဘ သက္ကာရသိလောကသည် မိမိတို့၏ (ကုသိုလ်)စိတ်ကို လွှမ်းမိုးသိမ်းကြုံး၍ မယူနိုင် အောင်” ကျင့်ကြရမည်ဟု ဘုရားရှင်က ရဟန်းတို့အား ဟောတော်မူသည့်သုတ်။
-သံ၊၁၊၄၂၆။
သံ၊မြန်၊၁၊၄၁၄-၅။
-သံယုတ္တနိကာယ၊ နိဒါနဝဂ္ဂသံယုတ္တ၊ ၆-လောဘသက္ကာရသံယုတ္တ၊ ပဌမဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံး နေတော်မူစဉ် ဆူးတောသို့ဝင်သွားသော အမွှေးရှည်သောသိုး၏ ထိုထိုအရပ်၌ ပျက်စီးခြင်းကဲ့သို့ ထို့အတူ လာဘ သက္ကာရ သိလောကဖြင့် နှိပ်စက်မှုကိုခံရသော ကုသိုလ်စိတ်ကုန်နေသောရဟန်း၏ ထိုထိုအရပ်၌ အကျိုးမဲ့ပျက်စီးသည်အထိ လာဘ သက္ကာရ သိလောက၏ ကြမ်းတမ်း ကြမ်းကြုတ်ပုံ ဖြစ်ပြီးသော လာဘ သက္ကာရ သိလောကကို စွန့်လွတ်နိုင်ရန်၊ လာဘ သက္ကာရ သိလောကသည် ကုသိုလ်စိတ်ကို ကုန်စေ၍ မတည်နိုင်ရန် ကျင့်သုံးရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
သံ၊မြန်၊၁၊၄၁၅။
သံ၊ဋ္ဌ၊၂၊၁၉၁။
သံ၊ဋီ၊၂၊၁၇၄။
-သံယုတ္တနိကာယ၊ နိဒါနဝဂ္ဂသံယုတ္တ၊ ၆-လာဘသက္ကရသံယုတ္တ၊ ၁-ပဌမဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် “မစင်ပုံပေါ်က မစင်ပိုး ကဲ့သို့ လာဘ၊ သက္ကာရ၊ သိလောကသည် ကြမ်းကြုတ်ခက်ထန်လှပုံ လာဘ သက္ကာရ သိလောက၏ လွှမ်းမိုးနှိပ်စက်မှုခံရလျှင် ကုသိုလ်စိတ်ကုန်ခန်းပြီး အခြား သီလကို ချစ်မြတ်နိုးစွာ ကျင့်သုံးနေကြသော သီလဝန္တရဟန်းတော်တို့ကို မထေမဲ့မြင်ပြုခြင်းကြောင့် ရှည်မြင့်စွာသောကာလပတ်လုံး ဆင်းရဲဒုက္ခရောက်ရပုံ”ကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၄၂၇။
သံ၊မြန်၊၁၊၄၁၆။
သံ၊ဋ္ဌ၊၁၊၁၉၁။
-သံယုတ္တနိကာယ၊ နိဒါနဝဂ္ဂသံယုတ္တ၊ ၆-လာဘသက္ကာရသံယုတ္တ၊ ပဌမဝဂ္ဂ၊ ဆဋ္ဌသုတ်။
လာဘ်, ပူဇော်သက္ကာရ, ကျော်စောထင်ရှားခြင်းတို့သည် ကြမ်းကြုတ် ခက်ထန်၏။
အမြတ်ဆုံးနိဗ္ဗာန်ကိုရရန်အတွက် အန္တရာယ်ကို ပြုတတ်၏၊ အရဟတ္တမဂ်ကို မရသေးသော သေက္ခပုဂ္ဂိုလ်သို့ လာဘ်ပူဇာသက္ကာရ ကျော်စောထင်ရှားမှုသည် အစဉ်အတိုင်း ကျရောက်နိုင်သည်၊ မိုးကြိုးစက်ဟူသောအမည်သည် လာဘ သက္ကာရ သိလောက၏ အမည်ပင်ဖြစ်သည်၊ ဖြစ်ပေါ်ပြီးသော လာဘ သက္ကာရ သိလောကကို ပယ်စွန့်အံ့၊ မဖြစ်ပေါ်သေးသော လာဘ သက္ကာရ သိလောကသည် ကုသိုလ်စိတ်ကို ကုန်စေ၍ မတည်နိုင်အောင် ကျင့်ကြံကြရမည်ဟု ဟောတော်မူသည့်သုတ်။
-သံယုတ္တနိကာယ၊ နိဒါနဝဂ္ဂသံယုတ္တ၊ ၆-လာဘသက္ကာရသံယုတ္တ၊ ပဌမဝဂ်၊ သတ္တမသုတ်။
အဆိပ်လူးထားသော မြှားနှင့်တူသော လာဘ သက္ကာရ သိလောကသည် သေက္ခပုဂ္ဂိုလ်၌လည်း စူးဝင်နိုင်သည်။
လာဘ သက္ကာရ သိလောကသည် ကြမ်းကြုတ် ခက်ထန်လှ၏။
အနုတ္တရယောဂက္ခမကို မရနိုင်။
ထို့ကြောင့် “ဖြစ်ပြီးသော လာဘ သက္ကာရ သိလောကကို စွန့်နိုင်ဖို့ရန်၊ ဖြစ်ပြီးသော လာဘ သက္ကာရ သိလောကသည် ကုသိုလ်စိတ်ကို ကုန်ခန်း၍ မတည်စေနိုင်ရန် ကျင့်ကြရမည်ဟု ရဟန်းတို့အား ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ ဟောတော်မူသည့်သုတ်။
အဋ္ဌကထာ၌ ဖွင့်ဆိုချက်များ ရှိပါသည်။
-သံ၊၁၊၄၃၃။
သံ၊မြန်၊၁၊၄၂၂။
သံ၊ဋ္ဌ၊၂၊၁၉၄။
သံ၊ဋီ၊၂၊၁၇၇။
-သံယုတ္တနိကာယ၊ နိဒါနဝဂ္ဂသံယုတ္တ၊ ၆-လာဘသက္ကာရသံယုတ္တ၊ တတိယဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် လာဘ, သက္ကာရ, သိလောကသည် အရေပါး, အရေထူ၊ အသား, အကြော, အရိုးတို့ကို အဆင့်ဆင့် ဖြတ်တောက်၍ ရိုးတွင်းခြင်ဆီ ထိအောင် တည်နေ၏။
လာဘ သက္ကာရ သိလောကသည် သို့ကလောက် ကြမ်းကြုတ်လှ၏။
ထို့ကြောင့် “ဖြစ်ပေါ်ပြီးသော လာဘ သက္ကာရ သိလောကကို ပယ်စွန့်တော့အံ့၊ မဖြစ်ပေါ်သေးသော လာဘ သက္ကာရ သိလောကသည် ကုသိုလ်စိတ်ကိုကုန်စေ၍ မတည်စေနိုင်လိမ့်အံ့”ဟု ဤသို့သာ သင်တို့ ကျင့်သုံးကြရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ၌ လာဘ သက္ကာရ သိလောကသည် ငရဲအစရှိသည်တို့၌ ကျရောက်စေပြီး အတ္တဘောတစ်ခုလုံးကို ပျက်စီးစေနိုင်၊ ဤဘဝ၌လည်း မရဏ, မရဏမတ္တ ဒုက္ခသို့ရောက်အောင် ပို့ဆောင်နိုင်ပုံကို ဖွင့်ပြထားပါသည်။
ဋီကာ၌လည်း ဖွင့်ဆိုထားပါသည်။
-သံ၊၁၊၄၃၂။
သံ၊မြန်၊၁၊၄၂၀-၁။
-သံယုတ္တနိကာယ၊ နိဒါနဝဂ္ဂသံယုတ္တ၊ ၆-လာဘသက္ကာရသံယုတ္တ၊ တတိယဝဂ်၊ စတုတ္ထသုတ်။
ရဟန်းတို့ ယုံကြည်မှု “သဒ္ဓါ”ရှိသော (သောတာပန်) ဥပါသိကာမသည် ချစ်ခင် စုံမက် နှစ်သက်မြတ်နိုးအပ်သော တစ်ဦးတည်းသောသမီးကို “ချစ်သမီး ... ဥပါသိကာ မဖြစ်လျှင် “ခုဇ္ဇုတ္တရာဥပါသိကာနှင့် ဝေဠုကဏ္ဍကီမြို့သူ နန္ဒမာတာဥပါသိကာမတို့လို ဖြစ်အောင် အားထုတ်စမ်းပါ၊ ဘိက္ခုနီဖြစ်လျှင်လည်း ခေမာထေရီနှင့် ဥပ္ပဝဏ္ဏာထေရီ တို့လိုဖြစ်အောင် ကျင့်စမ်းပါ၊ ဘုရားရှင်၏ တပည့်မ ဥပါသိကာတို့တွင် ခုဇ္ဇုတ္တရာ ဥပါသိကာနှင့် ဝေဠုကဏ္ဍကီမြို့သူ နန္ဒမာတာဥပါသိကာတို့သည်လည်းကောင်း၊ ဘိက္ခုနီတို့တွင် ခေမာထေရီနှင့် ဥပ္ပဝဏ္ဏာထေရီတို့သည်လည်းကောင်း ချိန်ခွင်သဖွယ် နှိုင်းယှဉ် တိုင်းတာဖွယ်တို့ ဖြစ်ကုန်၏၊ ချစ်သမီးသည် အရဟတ္တဖိုလ်သို့ မရောက်မချင်း သေက္ခ သာဖြစ်သေးသော ချစ်သမီးအား လာဘ, သက္ကာရ, သိလောက မရောက်ပါစေသတည်း၊ ထိုလာဘ, သက္ကာရ သိလောကသည် သေက္ခသာဖြစ်သေးသော ထိုချစ်သမီးအား အရဟတ္တဖိုလ်သို့ မရောက်နိုင်ရန် အတားအဆီး (အန္တရာယ်) ဖြစ်၏-ဟုတောင်းပန်မူ တောင်းပန်ရာ၏။
လာဘ, သက္ကာရ, သိလောကသည် ဤသို့အရဟတ္တဖိုလ်သို့ မရောက်နိုင်အောင် အန္တရာယ်ပြုနိုင်သဖြင့် ကြမ်းကြုတ် ခက်ထန်လှချေ၏။
လာဘ, သက္ကာရ၊ သိလောကတို့ကို အန္တရာယ်မပြုနိုင်အောင် ကျင့်ကြရမည်-ဟု ဘုရားရှင် ဟောတော်မူသည့်သုတ်။
-သံ၊၁၊၄၃၁။
သံ၊မြန်၊၁၊၄၂၀။
-သံယုတ္တနိကာယ၊ နိဒါနဝဂ္ဂသံယုတ္တ၊ ၆-လာဘသက္ကာရသံယုတ္တ၊ တတိယဝဂ်၊ တတိယသုတ်။
ရဟန်းတို့ ... ယုံကြည်မှု “သဒ္ဓါရှိသော (သောတာပန်) ဥပါသိကာမသည် ချစ်ခင် စုံမက် နှစ်သက်မြတ်နိုးအပ်သော တစ်ဦးတည်းသောသားကို “ချစ်သား ... သင်ချစ်သားသည် “စိတ္တသူကြွယ်နှင့် ဟတ္ထကအာဠဝကတို့လို ဖြစ် (အောင် အားထုတ်) ပါလော့၊ ရဟန်းပြုလျှင် အရှင်သာရိပုတ္တရာ, အရှင်မောင်ဂွလ္လာန်တို့လို ဖြစ်(အောင် အားထုတ်)ပါလော့၊ ဘုရားရှင်၏တပည့် လူဥပါသကာတို့တွင် “စိတ္တသူကြွယ်နှင့် ဟတ္ထကအာဠဝကတို့သည်လည်းကောင်း၊ ရဟန်းတော်တို့တွင် “အရှင်သာရိပုတ္တရာနှင့် အရှင်မောဂ္ဂလ္လာန်တို့သည်လည်းကောင်း ချိန်ခွင်သဖွယ် နှိုင်းယှဉ်တိုင်းတာစရာတို့ ဖြစ်ကုန်၏။
သင်ချစ်သားသည် အရဟတ္တဖိုလ်သို့ မရောက်သေးသော သေက္ခပုဂ္ဂိုလ်ဖြစ် ပါက လာဘ, သက္ကာရ, သိလောကသို့ မရောက်ပါစေလင့်၊ လာဘ, သက္ကာရ, သိလောကသည် သင့်အား အရဟတ္တဖိုလ်သို့ မရောက်အောင် အန္တရာယ်ပြုပေလိမ့်မည်”ဟုတောင်းပန် ပြောဆိုမှုသည် မှန်ကန်သော တောင်းပန် (တောင့်တလင့်ဆို အလိုရှိ)ခြင်း ပေတည်း။
ရဟန်းတို့ လာဘ, သက္ကာရ, သိလောကသည် သို့ကလောက် ကြမ်းကြုတ် လှပေ၏-ဟု ဘုရားရှင် ဟောတော်မူသည့်သုတ်။
-ဥဒါန၊၉၂-၃။
ဥဒါန၊မြန်၊၈၆။
ဥဒါန၊ဋ္ဌ၊၁၀၅-၇။
-ခုဒ္ဒကနိကာယ၊ ဥဒါန၊ ၂-မုစလိန္ဒဝဂ်၊ သတ္တမသုတ်။
(ဓလေ့ထုံးစံ အရ စိုစွတ်သောအဝတ်, စိုစွတ်သောဆံပင်တို့ဖြင့် နေ့မွန်းတည့် ချိန်၌ ချဉ်းကပ်ရောက်ရှိလာကြကုန်သော ဥပါသကာတို့၏ “ချစ်ခင် စုံမက် နှစ်သက် မြတ်နိုးအပ်သော သားသေခြင်းကို လျှောက်ထားမှုကို အကြောင်းပြု၍ “ချစ်အပ်သော သဘောရှိသော ရူပက္ခန္ဓာအစရှိသည်တို့၌ သာယာမှုဖြင့် တပ်မက်ကြကုန်သော နတ်, လူအပေါင်းတို့သည် ဆင်းရဲကြကုန်၏။
နေ့၌လည်းကောင်း၊ ညဉ့်၌လည်းကောင်း၊ မေ့လျော့ခြင်း အလျင်းမရှိပဲ ချစ် တတ်သောသဘောရှိသော ခန္ဓာငါးပါးတို့ကို ပယ်စွန့်နိုင်ကြကုန်သော အရိယာပုဂ္ဂိုလ်တို့သည် လွန်မြောက်နိုင်ခဲသည့် သေမင်းသုံးသပ်အပ်သော ဝဋ်ဆင်းရဲအမြစ်ကို တူးဖြိုနိုင်ကြကုန်၏”ဟု ဘုရားရှင် ဥဒါန်းကျူးတော်မူသည့်သုတ်။
အဋ္ဌကထာ၌-ပိယ, မနာပ အဖွင့် မှတ်သားစရာနှစ်မျိုးကို ရှုနိုင်ပါသည်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ် Category:ခုဒ္ဒကနိကာယ်။
သံ၊ဋ္ဌ၊၂၊၁၉၃။
-သံယုတ္တနိကာယ၊ နိဒါနဝဂ္ဂသံယုတ္တ၊ လာဘသက္ကာရသံယုတ္တ၊ တတိယဝဂ္ဂ၊ ဒုတိယသုတ်။
ကောင်းခြင်းငါးဖြာနှင့်ပြည့်စုံသော အမျိုးသမီးသည် အချို့သောရဟန်း၏ ကုသိုလ်စိတ်ကို ကုန်အောင် မပြုလုပ်နိုင်သော်လည်း လာဘ, သက္ကာရ, သိလောကသည် ထိုရဟန်း၏ ကုသိုလ်စိတ်ကို ကုန်အောင် ပြုလုပ်နိုင်၏။
လာဘ, သက္ကာရ သိလောကသည် သို့ကလောက် ကြမ်းကြုတ်၏၊ ခက်ထန်၏၊ ကြမ်းတမ်း၏၊ အမြတ်ဆုံး နိဗ္ဗာန်ကိုရခြင်း၏ အန္တရာယ်ကို ပြုနိုင်၏။
ထို့ကြောင့် “ဖြစ်ပြီးသော လာဘ, သက္ကာရ သိလောကကို ပယ်စွန့်နိုင်အောင်၊ မဖြစ်သေးသော လာဘ, သက္ကာရ, သိလောကသည် ကုသိုလ်စိတ်ကိုကုန်စေ၍ မတည်နိုင်အောင်” ကျင့်ကြရမည်-ဟု ဘုရားရှင် ဟောတော်မူသည့်သုတ်။
သံ၊မြန်၊၁၊၄၁၉။
သံ၊ဋီ၊၂၊၁၅၄။
-သံယုတ္တနိကာယ၊ နိဒါနဝဂ္ဂသံယုတ္တ၊ ၆-လောဘသက္ကာရသံယုတ္တ၊ ၃-တတိယဝဂ္ဂ၊ ပထမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် မာတုဂါမ တစ်ယောက်သည် ရဟန်းတစ်ပါး၏စိတ်ကို သိမ်းကျုံး(ဆွဲဆောင်)၍ မယူနိုင်သော်လည်း လာဘ သက္ကရသိလောကသည် ရဟန်း၏စိတ်ကို သိမ်းကျုံး(ဆွဲဆောင်)၍ ယူနိုင်၏ဟု လာဘ သက္ကာရသိလောက ခက်ထန်ကြမ်းကြုတ်ပုံကို ရဟန်းတို့အား ဘုရားရှင် ဟောတော်မူသည့်သုတ်။
သံ၊ဋ္ဌ၊၃၊၁၂၅။
သံ၊ဋီ၊၂၊၃၆၄။
-သံယုတ္တနိကာယ၊ သဠာယတနဝဂ္ဂသံယုတ္တ၊ ၃-မာတုဂါသံယုတ္တ၊ ၁-ပဌမပေယျာလဝဂ္ဂ၊ ပထမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ယောက်ျားဧကန် နှစ်သက်မြတ်နိုးသော မာတုဂါမနှင့် ဧကန်မနှစ်သက် မမြတ်နိုးစေအပ်သောမိန်းမ၏ အင်္ဂါငါးမျိုးစီကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၄၉၃-၄။
အံ၊မြန်၊၃၊၄၈၃။
-အင်္ဂုတ္တရနိကာယ၊ ဒသကနိပါတ၊ (၂၁)၁-ကရဇကာယဝဂ္ဂ၊ တတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် မာတုဂါမ၏ ငရဲသို့ ကျရောက်နိုင်သော ဓမ္မ ၁၀-မျိုးနှင့် နတ်ပြည်သို့ရောက်နိုင်သော ဓမ္မ ၁၀-မျိုးတို့ကို ရဟန်းတော်တို့အား ဘုရားရှင် ဟောတော်မူသည့်သုတ်။
-သံယုတ္တနိကာယ၊ နိဒါနဝဂ္ဂသံယုတ္တ၊ ၇-ရာဟုလသံယုတ္တ၊ ပဌမဝဂ္ဂ၊ နဝမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ပထဝီဓာတ်, အာပေါဓာတ်, တေဇောဓာတ်, ဝါယောဓာတ်, အာကာသဓာတ်, ဝိညာဏဓာတ်ဟူသော ဓာတ် (၆)ပါးတို့တွင် တစ်ပါးစီ တစ်ပါးစီကို အနတ္တလက္ခဏသုတ် ဒေသနာတော်နည်းဖြင့် မေးမြန်းတော်မူပြီး သားတော် ရာဟုလာအား ဟောတော်မူသည့်သုတ်။
-သံယုတ္တနိကာယ၊ ခန္ဓဝဂ္ဂသံယုတ္တ၊ ၅-ဥပ္ပါဒသံယုတ္တ၊ နဝမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အထက်သုတ်ပါ ဓာတ်(၆)ပါးတို့၏ စတင်၍ဖြစ်ခြင်း, တည်တံ့ခြင်း, အသစ်ဖြစ်ပေါ်ခြင်း ထင်ရှားစွာဖြစ်ခြင်းသည် ဆင်းရဲဒုက္ခ၏ စတင်၍ဖြစ်မှု, အနာရောဂါတို့၏ တည်တံ့မှု, ဇရာမရဏ၏ ထင်ရှားစွာ ဖြစ်ပေတည်းဟု လည်းကောင်း၊ ယင်းဓာတ် (၆)ပါးတို့၏ ချုပ်ခြင်း၊ ငြိမ်းပျောက်ခြင်း, ကွယ်ပျောက်ခြင်းသည် ဆင်းရဲ၏ချုပ်မှု ရောဂါတို့၏ငြိမ်းမှု, ဇရာ မရဏ၏ ကွယ်ပျောက်မူပေတည်းဟု လည်းကောင်း ဓာတ်တစ်ပါးစီ တစ်ပါးစီကို ခွဲခြမ်းဝေဖန်၍ အနုလောမ, ပဋိလောမ နည်းအားဖြင့် ရဟန်းတို့အား ဟောတော်မူသည့်သုတ်။
-သံယုတ္တနိကာယ၊ ခန္ဓဝဂ္ဂသံယုတ္တ၊ ၆-ကိလေသသံယုတ္တ။
နဝမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အထက်သုတ်ပါ ဓာတ်(၆)ပါးတို့၌ ဆန္ဒရာဂဖြစ်ခြင်းသည် စိတ်၏ညစ်နွမ်းမှုဖြစ်ကြောင်း၊ ယင်းဆန္ဒရာဂကို ပယ်နိုင်သောအခါ စိတ်၏ညစ်နွမ်းမှုကို ပယ်ပြီးဖြစ်ပုံ၊ ကာမမှထွက်မြောက်မှု၌ စိတ်ညွတ်ပုံ၊ နေက္ခမ္မဖြင့် ထုံမွမ်းအပ်သော စိတ်သည် အဘိညာ, သစ္ဆိကရဏီယဓမ္မတို့၌ (သိနိုင်, မျက်မှောက်ပြုနိုင်ရန်)ခံ့ပုံ၊ ဓာတ် တစ်ပါးစီ တစ်ပါးစီ ခွဲခြမ်းဝေဖန်တော်မူ၍ ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၃၈၉။
အံ၊မြန်၊၂၊၄၉၂။
-အင်္ဂုတ္တရနိကာယ၊ ဆက္ကနိပါတ၊ ၁၁-တိကဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ကာမဓာတ်ကိုပယ်ရန် နေက္ခမ္မဓာတ်ကို ပွါးများရမည်။
ဗျာပါဒဓာတ်ကို ပယ်ရန် အဗျာပါဒဓာတ်ကို ပွါးများရမည်။
ဝိဟိံသာဓာတ်ကို ပယ်ရန် အဝိဟိံသာဓာတ်ကို ပွားများရမည်ဟု အချင်းချင်း ဆန့်ကျင်ဘက်ဓာတ်များကို ဘုရားရှင်, ရဟန်းတော်တို့အား ဟောတော်မူသည့်သုတ်။
-ဣတိဝုတ်၊၂၂၆။
ဣတိဝုတ်၊မြန်၊၂၁၀။
ဣတိဝုတ်၊ဋ္ဌ၊၁၇၃-၅။
-ခုဒ္ဒကနိကာယ၊ ဣတိဝုတ္တက၊ ၃-တိကနိပါတ၊ ဒုတိယသုတ်။
ရူပဓာတ်ကို ပိုင်ခြားသိ၍ အရူပဓာတ်တို့၌ မကပ်ငြိပဲ နိရောဓဓာတ်၌ အာရုံပြုကာ အရိယာမဂ်ဖြင့် ကိလေသာမှ လွတ်သောသူတို့သည် သေခြင်းမှ လွတ် မြောက်ပုံ၊ အာသဝေါကင်းပြီးသော မြတ်စွာဘုရားသည် နာမကာယဖြင့် ဥပဓိကင်းသော အမတဓာတ်သို့ ရောက်တော်မူ၍ ဥပဓိတို့ကို စွန့်လွှတ်ရာ နိဗ္ဗာန်ကို မျက်မှောက်ပြုတော်မူပြီး စိုးရိမ်မှု, ကိလေသာ မြူကင်းသော နိဗ္ဗာန်တရားတော်ကို ဟောတော်မူပုံကို ခုဇ္ဇုတ္တရာက သာမာဝတီအမှူးရှိသော မိဖုရားတို့အား ဝံသနိုင်ငံ ကောသမ္ဗီမြို့ ဥတေနမင်းနန်းတော်၌ ဟောကြားသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ် Category:အင်္ဂုတ္တရနိကာယ် Category:ခုဒ္ဒကနိကာယ်။
-သံ၊၁၊၄၃၉။
သံ၊မြန်၊၁၊၄၂၈။
-သံယုတ္တနိကာယ၊ နိဒါနဝဂ္ဂသံယုတ္တ၊ ၇-ရာဟုလသံယုတ္တ၊ ပဌမဝဂ်၊ ပဌမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် အရှင်ရာဟုလာ၏ လျှောက်ထားချက်အရ-စက္ခုအစရှိသော အဇ္ဈတ္တိကာယတန (၆)ပါးတို့ကို တစ်ပါးစီ တစ်ပါးစီ အနတ္တလက္ခဏသုတ်ဒေသနာတော်အတိုင်း ဟောတော်မူသည့်သုတ်။
-သံ၊၁၊၄၄၂-၃။
သံ၊မြန်၊၁၊၄၃၂။
-သံယုတ္တနိကာယ၊ နိဒါနဝဂ္ဂသံယုတ္တ ၇-ရာဟုလသံယုတ္တ၊ ဒုတိယဝဂ်၊ ပဌမသုတ်။
အနီးသို့ရောက်ရှိလာသော ရာဟုလာအား အထက်ပါသုတ်ဒေသနာတော် နည်းဖြင့် အဇ္ဈတ္တိကာယတန (၆)ပါးတို့ကို တစ်ပါးစီ တစ်ပါးစီ ဟောတော်မူသည့်သုတ်။
-သံ၊၂၊၁၈၆။
သံ၊မြန်၊၂၊၁၇။
သံ၊ဋ္ဌ၊၂၊၃၁၇။
သံ၊ဋီ၊၂၊၂၃။
-သံယုတ္တနိကာယ၊ ခန္ဓဝဂ္ဂသံယုတ္တ၊ ၄-ဩက္ကန္တသံယုတ္တ၊ ပဌမသုတ်။
သဒ္ဓါနုသာရီသောတာပန်ပုဂ္ဂိုလ်နှင့် ဓမ္မာနုသာရီသောတာပန်ပုဂ္ဂိုလ်တို့၏ ဉာဏ်အမြင်ဖြစ်ပုံကို ဟောတော်မူသည့်သုတ်။
အဋ္ဌကထာ၌-ဤပုဂ္ဂိုလ်များသည် “ဌိတကပ္ပိ”ပုဂ္ဂိုလ်ဖြစ်ပုံကို ဖွင့်ပြထားပါသည်။
-သံ၊၂၊၁၉၀။
သံ၊မြန်၊၂၊၁၈၁။
-သံယုတ္တနိကာယ၊ ခန္ဓဝဂ္ဂသံယုတ္တ၊ ၅-ဥပ္ပါဒသံယုတ္တ၊ ပဌမသုတ်။
မျက်စိ၏စ၍ဖြစ်မှုသည် ဒုက္ခ၏ စ၍ဖြစ်မှု၊ မျက်စိ၏ တည်တံ့မှုသည် ရောဂါတို့၏ တည်တံ့မှု၊ မျက်စိ၏ အသစ်ဖြစ်ပေါ်မှု, ထင်ရှားဖြစ်ပေါ်မှုသည် ဇရာ, မရဏ၏ အသစ်ဖြစ်ပေါ်မှု ထင်ရှားဖြစ်ပေါ်မှုဟူ၍လည်းကောင်း၊ မျက်စိ၏ချုပ်မှုသည် ဒုက္ခချုပ်မှု, မျက်စိ၏ငြိမ်းမှုသည် ရောဂါတို့၏ငြိမ်းမှု၊ မျက်စိ၏ကွယ်ပျောက်မှုသည် ဇရာမရဏတို့၏ ကွယ်ပျောက်မှု-ဟူ၍လည်းကောင်း အဇ္ဈတ္တိကာယတန (၆)ပါးတို့ကို တစ်ပါးစီ တစ်ပါးစီ ဟောတော်မူသည့်သုတ်။
-သံ၊၂၊၁၉၄။
သံ၊မြန်၊၂၊၁၈၄။
သံ၊ဋ္ဌ၊၂၊၃၁၈။
သံ၊ဋီ၊၂၊၂၇၃။
-သံယုတ္တနိကာယ၊ ခန္ဓဝဂ္ဂသံယုတ္တ၊ ၆-ကိလေသသံယုတ္တ၊ ပဌမသုတ်။
မျက်စိ၌ လိုချင်တပ်မက်မှုသည် စိတ်၏ ညစ်ညူးမှုမည်၏-အစရှိသည်ဖြင့် အဇ္ဈတ္တိကာယတန (၆)ပါးတို့ကို တစ်ပါးစီ တစ်ပါးစီ ဟောတော်မူပြီး ဤ (၆)ဌာနတို့၌ စိတ်ညစ်ညူးမှုကို ပယ်အပ်ပြီးသော ရဟန်း၏စိတ်သည် နေက္ခမ္မနိန္ဒ, နေက္ခမ္မပရိဘာဝိတ, အဘိညာသစ္ဆိကရဏီယဓမ္မ ကမ္မနိမိတ်ဖြစ်ပုံကို ဟောတော်မူသည့်သုတ်။
-ဣတိဝုတ်၊၂၃၁။
ဣတိဝုတ်၊မြန်၊၂၁၅။
ဣတိဝုတ်၊ဋ္ဌ၊၁၉၆-၈။
-ခုဒ္ဒကနိကာယ၊ ဣတိဝုတ္တက၊ ၃-တိကနိပါတ၊ ဒုတိယဝဂ်၊ ဒုတိယသုတ်။
မံသစက္ခု၊ ဒိဗ္ဗစက္ခု အတုမရှိသော ပညာစက္ခု-ဟု စက္ခုသုံးပါးကို ဘုရားရှင် ဟောတော်မူပုံ၊ မံသစက္ခုသည် ဒိဗ္ဗစက္ခု၏အကြောင်းဖြစ်ပုံ၊ အတုမရှိသော အာသဝက္ခယဉာဏ်ဟူသော ပညာစက္ခုကိုရခြင်းကြောင့် ဒုက္ခအားလုံးမှ လွတ်မြောက် ၏-ဟု ဘုရားရှင် ဟောတော်မူပုံကို ခုဇ္ဇုတ္တရာက သာမာဝတီအမှူးရှိသော မိဖုရားတို့အား ဟောပြသည့်သုတ်။
အဋ္ဌကထာ၌ အကျယ်ဖွင့်ပြချက်များ များစွာ ပါရှိပါသည်။
-သံ၊၁၊၄၄၄။
သံ၊မြန်၊၁၊၄၃၃-၄။
သံ၊ဋီ၊၂၊၁၈၀-၁။
-သံယုတ္တနိကာယ၊ နိဒါနဝဂ္ဂသံယုတ္တ၊ ၇-ရာဟုလသံယုတ္တ၊ ဒုတိယဝဂ္ဂ၊ ဧကာဒသမသုတ်။
ဘုရားရှင် သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အရှင်ရာဟုလာက “မြတ်စွာဘုရား အဘယ်သို့ သိမြင်သောပုဂ္ဂိုလ်အား ဝိညာဏ်နှင့်တကွဖြစ်သော ဤခန္ဓာကိုယ်၌ဖြစ်စေ, ပြင်ပအလုံးစုံသော နိမိတ်တို့၌ဖြစ်စေ, ငါငါဟုစွဲယူသော ဒိဋ္ဌိ, ငါ့ဥစ္စာ ငါ့ဥစ္စာဟုယူသော တဏှာ, အဖန်ဖန်ကိန်းမှု မာနတို့ မဖြစ်နိုင်ပါကုန်သနည်း” ဟု မေးလျှောက်သဖြင့် အနတ္တလက္ခဏသုတ် ဒေသနာတော်နည်းအားဖြင့် ရှုမြင်သူအား တဏှာ, မာန, ဒိဋ္ဌိတို့ မဖြစ်ကုန်-ဟု ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၁-မဂ္ဂသံယုတ္တ၊ ၈-ဩဃဝဂ္ဂ၊ ပဉ္စမသုတ်။
အနုသယခုနစ်ပါးတို့ကို ထူးသောဉာဏ်ဖြင့် သိရန်၊ ပိုင်းခြား၍ သိရန်၊ ကုန်ခန်း စေရန်၊ ပယ်စွန့်ရန်၊ အရိယမဂ္ဂင် ရှစ်ပါးကို ပွားများရမည်ဟု ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၄-ဣန္ဒြိယသံယုတ္တ၊ ၇-ဗောဓိပက္ခိယဝဂ္ဂ၊ ဒုတိယသုတ်။
သဒ္ဓါ၊ ဝီရိယ, သတိ, သမာဓိ, ပညာဟူသောဣန္တငါးပါးတို့ကို ပွားများအပ်, ကြိမ်ဖန်များစွာ အလေ့အထပြုအပ်သည်ရှိသော် အနုသယတို့ကို အကြွင်းမဲ့ ပယ်ခွါနိုင်ရန် ဖြစ်၏ဟု ဟောတော်မူသည့်သုတ်။
-အံ၊၂၊၄၀၁-၂။
အံ၊မြန်၊၂၊၅၀၈။
-အင်္ဂုတ္တရနိကာယ၊ သတ္တကနိပါတ၊ ၂-အနုသယဝဂ္ဂ၊ ပဌမသုတ်။
ဤသုတ်၌ အနသယခုနစ်ပါးတို့ကို ဟောတော်မူပါသည်။
အံ၊မြန်၊၂၊၅၀၈-၉။
-အင်္ဂုတ္တရနိကာယ၊ သတ္တကနိပါတ၊ ၂-အနုသယဝဂ္ဂ၊ ဒုတိယသုတ်။
အနုသယခုနစ်ပါးကို ပယ်ရန်, အကြွင်းမဲ့ ဖြတ်တောက်ရန်အတွက် မြတ်သော အကျင့်ကို ကျင့်သုံးအပ်၏။
အနုသယခုနစ်ပါးကို ဖြတ်တောက်ပြီးသော ရဟန်းသည် တဏှာကို ဖြတ်ပြီးသူ, သံယောဇဉ် (အနှောင်အဖွဲ့)ကို ဖြေပြီးသူ, မာနကို အရဟတ္တ မဂ်ဖြင့် အကြွင်းမဲ့ပယ်ပြီးသူ, ဝဋ်ဆင်းရဲဒုက္ခ၏ အဆုံးကို ပြုပြီးသူဟု ဆိုအပ်၏-ဟု ဟောတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ (၁၁)မျိုးသော အခြင်းအရာဖြင့် တည်နေသော ခန္ဓာငါးပါး၌ ရှုရန် ၁။
ရာဟုလာ...အတိတ် အနာဂတ် ပစ္စုပ္ပန်ဖြစ်သော အဇ္ဈတ္တသန္တာန် ဗဟိဒ္ဓသန္တာန်၌လည်းဖြစ်သော ကြမ်းတမ်းသည့် = ဩဠာရိက, သိမ်မွေ့သည့် = သုခုမလည်းဖြစ်သော ယုတ်ညံ့သည့် = ဟီန, မွန်မြတ်သည့် = ပဏီတလည်းဖြစ်သော ဝေးသည့် = ဒူရ, နီးသည့် = သန္တိကလည်းဖြစ်သော ရုပ်အားလုံးကို --- နေတံ မမ၊ နေသောဟမသ္မိ၊ န မေသော အတ္တာ = ဤရုပ်သည် ငါ့ဟာ မဟုတ်၊ ဤရုပ်သည် ငါ မဟုတ်၊ ဤရုပ်သည် ငါ၏အတ္တ မဟုတ် ဟူ၍ --- ဤသို့ ဟုတ်တိုင်းမှန်စွာ မှန်ကန်သော ဝိပဿနာပညာ မဂ်ပညာဖြင့် မြင်၏။
ခံစားမှု = ဝေဒနာအားလုံးသည်။
မှတ်သားမှု = သညာအားလုံးသည်။
ပြုစီရင်မှု = စေတသိက်သင်္ခါရအားလုံးတို့သည်။
အသိစိတ် = ဝိညာဏ်အားလုံးသည်။
ရာဟုလာ...ဤသို့ သိသူ ဤသို့ မြင်သူအား ဝိညာဏ်နှင့်တကွဖြစ်သော ဤကိုယ်၌လည်းကောင်း ပြင်ပဖြစ်သော အလုံးစုံသော သက်ရှိသက်မဲ့ သင်္ခါရနိမိတ်တို့၌လည်းကောင်း ငါဟု စွဲယူမှု = ဒိဋ္ဌိ, ငါ့ဥစ္စာဟု တပ်မက်မှု = တဏှာ, ကိန်းဝပ်နေသော ထောင်လွှားမှု = မာနတို့သည် မဖြစ်ကုန်ဟု ဟောတော်မူ၏။
(သံ၊၁၊၄၄၄။
အနုသယသုတ်။
)နိဗ္ဗာနဂါမိနိပဋိပဒါ - ပထမတွဲ - ဖားအောက်တောရဆရာတော် ဆန္နောဝါဒသုတ္တန်အဋ္ဌကထာ နေတံ မမ နေသောဟမသ္မိ န မေသော အတ္တာတိ သမနုပဿာမီတိ အနိစ္စံ ဒုက္ခံ အနတ္တာတိ သမနုပဿာမိ။
(မ၊ဋ္ဌ၊၄၊၂၃၂။
ဆန္နောဝါဒသုတ္တန်အဋ္ဌကထာ။
)ဤအဋ္ဌကထာအဖွင့်နှင့်အညီ အတိတ် အနာဂတ် ပစ္စုပ္ပန်စသည့် ဥပါဒါနက္ခန္ဓာငါးပါးတို့ကို - နေတံ မမ၊ နေသောဟမသ္မိ၊ န မေသော အတ္တာ ဟု ရှုခြင်းနှင့် အနိစ္စဟု ဒုက္ခဟု အနတ္တဟု လက္ခဏာယာဉ်တင်ကာ ရှုခြင်း တို့မှာ အတူတူပင်ဟု မှတ်ပါ။
ယင်းသို့ ဝိပဿနာရှုရာ၌ ယင်းဥပါဒါနက္ခန္ဓာငါးပါးတို့ဝယ် ပစ္စုပ္ပန်ခန္ဓာငါးပါးတို့ သာမက အတိတ်ခန္ဓာငါးပါး အနာဂတ်ခန္ဓာငါးပါးတို့လည်း ပါဝင်ကြ၏။
ယင်း (၁၁)မျိုးသော အခြင်းအရာအားဖြင့် တည်နေသော ဥပါဒါနက္ခန္ဓာငါးပါးတို့ကို ဝိပဿနာရှုရာ၌ ပစ္စက္ခဉာဏ်လေလော အနွယဉာဏ်လေလော ဟု မေးရန်ရှိ၏။
အဖြေကို သိရှိလိုပါက အောက်ပါ အဋ္ဌကထာ ဋီကာ အဖွင့်များကို ကြည့်ပါ။
အတ္တပစ္စက္ခဉာဏ်ဖြင့် ကိုယ်တိုင်မျက်မှောက် ထွင်းဖောက်မြင် သမ္မပ္ပညာယ ပဿတီတိ သဟ ဝိပဿနာယ မဂ္ဂပညာယ သုဋ္ဌု ပဿတိ။
(သံ၊ဋ္ဌ၊၂၊၁၉၇။
အနုသယသုတ္တအဋ္ဌကထာ။
) သမ္မ။
ပဿတီတိ ပုဗ္ဗဘာဂေ ဝိပဿနာဉာဏေန သမ္မသနဝသေန, မဂ္ဂက္ခဏေ အဘိသမယဝသေန သုဋ္ဌု အတ္တပစ္စက္ခေန ဉာဏေန ပဿတိ။
(သံ၊ဋီ၊၂၊၁၈၁။
) သမ္မပ္ပညာယ ပဿတိ = မှန်ကန်သော ပညာဖြင့် မြင်၏ ဟူသည် --- ဝိပဿနာပညာနှင့်တကွသော အရိယမဂ်ပညာဖြင့် ကောင်းစွာမြင်၏ဟု ဆိုလို၏။
) အရိယမဂ်၏ ရှေးအဖို့ဖြစ်သော ဝိပဿနာပိုင်း၌ - ဝိပဿနာဉာဏ်ဖြင့် ယင်း (၁၁)မျိုးသော အခြင်းအရာ အားဖြင့် တည်နေသော ဥပါဒါနက္ခန္ဓာငါးပါးတို့ကို လက္ခဏာယာဉ်တင်ကာ ဝိပဿနာရှုပွားသုံးသပ်ခြင်း၏ အစွမ်းဖြင့် ယင်း ဥပါဒါနက္ခန္ဓာတို့၏ အနိစ္စအချက် ဒုက္ခအချက် အနတ္တအချက်တို့ကို ကောင်းမွန်မှန်ကန်စွာ ဝိပဿနာသမ္မာဒိဋ္ဌိတည်း ဟူသော အတ္တပစ္စက္ခဉာဏ်ဖြင့် ကိုယ်တိုင်မျက်မှောက် ထွင်းဖောက်လျက် မြင်၏။
အရိယမဂ်ခဏ၌ကား ယင်း (၁၁) မျိုးသော အခြင်းအရာအားဖြင့် တည်နေသော ဥပါဒါနက္ခန္ဓာငါးပါး ဒုက္ခသစ္စာ တရားတို့ကို (ကိစ္စသိဒ္ဓိအားဖြင့်) ထိုးထွင်း၍သိခြင်း ပရိညာဘိသမယ၏ အစွမ်းဖြင့် ကောင်းမွန် မှန်ကန်စွာ အရိယမဂ္ဂသမ္မာဒိဋ္ဌိတည်းဟူသော အတ္တပစ္စက္ခဉာဏ်ဖြင့် ကိုယ်တိုင်မျက်မှောက် ထွင်းဖောက်လျက် မြင်၏။
(အသမ္မောဟပဋိဝေဓတည်း။
ဒုက္ခသစ္စာကို မသိအောင်ဖုံးလွှမ်းထားသည့် မောဟကိုပယ်သောအားဖြင့် သိခြင်း မြင်ခြင်းတည်း။
) (သံ၊ဋီ၊၂၊၁၈၁။
) အနွယဉာဏ်ဖြင့် ရှုရမည်တရားများ ဤ၌ အတိတ် အနာဂတ်စသည့် ဥပါဒါနက္ခန္ဓာတို့ကို လက္ခဏာယာဉ်တင်ကာ ရှုပွား သုံးသပ်တတ်သော ဝိပဿနာဉာဏ်ကို အတ္တပစ္စက္ခဉာဏ် - ဟု ဖွင့်ဆိုထားသည်ကို သတိပြုပါ။
သို့သော် ဝိပဿနာဉာဏ်ဖြင့် လက်ငင်းဒိဋ္ဌ ရှုမြင်အပ်ပြီးသော ဒိဋ္ဌတရားတို့၌ အနိစ္စအချက် ဒုက္ခအချက် အနတ္တအချက်တို့ကို အတ္တပစ္စက္ခဉာဏ်ဖြင့် ကိုယ်တိုင် မျက်မှောက် ထွင်းဖောက် သိမြင်ပြီးသောအခါ အဒိဋ္ဌဖြစ်သည့် အတိတ်အနာဂတ် တရားတို့၌လည်း ၎င်းနည်းဟု အနွယဉာဏ်ဖြင့်လည်း ရှုနိုင်သည်။
သံ၊မြန်၊၁၊၄၃၄။
သံ၊ဋီ၊၂၊၁၈၁။
-သံယုတ္တနိကာယ၊ နိဒါနဝဂ္ဂသံယုတ္တ၊ ၇-ရာဟုလသံယုတ္တ၊ ဒုတိယဝဂ္ဂ၊ ဒွါဒသမသုတ်။
ရာဟုလာ ပစ္စုပ္ပန်၊ အတိတ်, အနာဂတ်, အဇ္ဈတ္တ, ဗဟိဒ္ဓ, ဩဠာရိက, သုခုမ, ဟီန, ပဏီတ, ဒူရ, သန္တိကဖြစ်သော “ရုပ်, ဝေဒနာ, သညာ, သင်္ခါရ, ဝိညာဏ-ဟူသော ခန္ဓာငါးပါးတို့တွင် တစ်ပါးစီ တစ်ပါးစီ၌ “ငါမဟုတ်၊ ငါ့ဥစ္စာမဟုတ်၊ ငါ့အတ္တမဟုတ်” ဟု ဟုတ်မှန်သည့်အတိုင်း မှန်ကန်သော ဝိပဿနာပညာ (မဂ်ပညာ)ဖြင့် သိသော သူသည် တဏှာဒိဋ္ဌိတို့ဖြင့် တစုံတခုသော အာရုံကို မစွဲလမ်းတော့ပဲ ကိလေသာမှ လွတ်မြောက်၏။
ရာဟုလာ ဤသို့ သိမြင်သူသည် ဝိညာဏ်နှင့်တကွဖြစ်သော ဤကိုယ် ကာယ၌ဖြစ်စေ, ပြင်ပ အလုံးစုံသော နိမိတ်တို့၌ဖြစ်စေ ငါဟုစွဲယူမှု “ဒိဋ္ဌိ”၊ ငါ့ဥစ္စာဟု တပ်မက်မှု “တဏှာ”၊ ထောင်လွှားမှု “မာန” တို့မှ ကင်းသော ထောင်လွှားမှု အဖို့အစုကို ကောင်းစွာ လွန်မြောက်သော ကိလေသာအပူမလိမ်း ငြိမ်းအေးသော ကိလေသာမှ ကောင်းစွာလွတ်မြောက်သော စိတ်ဖြစ်၏” ဟု အရှင်ရာဟုလာအား ဘုရားရှင် ဟောတော်မူသည့်သုတ်။
-သံ၊၁၊၄၅၁။
သံ၊မြန်၊၁၊၄၆၃။
(ဝိ၊၁၊၁၄၈။
ဝိ၊မြန်၊၁၊၁၅၁။
) -သံယုတ္တနိကာယ၊ နဝမသုတ်။
အထက်သုတ်ဒေသနာတော်အတိုင်း “သိက္ခမာန် ပြိတ္တာသတ္တဝါသည် ကဿပဘုရားရှင်လက်ထက်တော်အခါက ပါပသိက္ခမာန်ပေတည်း”ဟု ဘုရားရှင် ဟောတော်မူသည့်သုတ်။
-သံ၊၁၊၄၅၂။
) -သံယုတ္တနိကာယ၊ ဧကာဒသမသုတ်။
အထက်သုတ်ဒေသနာတော်အတိုင်း “သာမဏေရီ ပြိတ္တာသတ္တဝါသည် ကဿပဘုရားရှင် လက်ထက်တော်အခါက ပါပသာမဏေရီပေတည်း”ဟု ဘုရားရှင် ဟောတော်မူသည့်သုတ်။
) -သံယုတ္တနိကာယ၊ ဒသမသုတ်။
အထက်သုတ်ဒေသနာတော်အတိုင်း “သာမဏေ ပြိတ္တာသတ္တဝါသည် ကဿပဘုရားရှင် လက်ထက်တော်အခါက ပါပသာမဏေပေတည်း”ဟု ဘုရားရှင် ဟောတော်မူသည့်သုတ်။
သံ၊ဋ္ဌ၊၂၊၂၀၅။
သံ၊ဋီ၊၂၊၁၈၆။
) -သံယုတ္တနိကာယ၊ အဋ္ဌမသုတ်။
အထက်သုတ်ဒေသနာတော်အတိုင်း “ရဟန်းမ ပြိတ္တာသတ္တဝါသည် ကဿပဘုရားရှင် လက်ထက်တော်အခါက ပါပဘိက္ခုနီပေတည်း”ဟု ဘုရားရှင် ဟောတော်မူသည့်သုတ်။
-သံယုတ္တနိကာယ၊ နိဒါနဝဂ္ဂသံယုတ္တ၊ ၈-လက္ခဏသံယုတ္တ၊ ဒုတိယဝဂ္ဂ၊ သတ္တမသုတ်။
)ဘုရားရှင် မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ အရှင်လက္ခဏထေရ်၏ မေးလျှောက်မှုကို ဖြေကြားတော်မူသော အရှင်မောဂ္ဂလာန်ထေရ်အား “ယင်း ရဟန်းပြိတ္တာသည် ကဿပဘုရားရှင်သာသနာ၌ ပါပဘိက္ခုပေတည်း”ဟု ဘုရားရှင် ဟောတော်မူသည့်သုတ်။
သံ၊မြန်၊၁၊၄၄၀။
သံ၊ဋ္ဌ၊၂၊၂၀၄။
သံ၊ဋီ၊၂၊၁၈၅။
-သံယုတ္တနိကာယ၊ နိဒါနဝဂ္ဂသံယုတ္တ၊ ၈-လက္ခဏသံယုတ္တ၊ ဒုတိယဝဂ္ဂ၊ ပဉ္စမသုတ်။
ဘုရားရှင် မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ သီတင်းသုံးနေတော်မူစဉ် ဘုရားရှင်၏ ရှေ့တော်၌ အရှင်လက္ခဏထေရ်၏ မေးလျှောက်ချက်အရ “ယနေ့ ဂိဇ္ဈကုဋ်တောင်မှ ဆင်းသက်စဉ် ကောင်းကင်၌သွားနေသော ထက်ဝန်းကျင်မှ မီးခဲတဖွားဖွားကျ၍ မီးကျီးပုံ၌ လူလှိမ့်ခံနေရသော မီးလောင်ဖုတို့မှ အရည်တစက်စက် ယိုထွက်နေသော ပြိတ္တာမကို တွေ့မြင်ရပုံ”ကို အရှင်မောဂ္ဂလ္လာန်ထေရ်က ဖြေကြားရာ ထိုပြိတ္တာမ၏ မကောင်းမှု အကုသိုလ်ကံကို ဘုရားရှင် ဟောတော်မူသည့်သုတ်။
အဋ္ဌကထာ/ဋီကာတို့၌-အကျယ်ဖွင့်ပြချက် ပါရှိပါသည်။
(ဝိ၊၁၊၁၄၇။
ဝိ၊ဋ္ဌ၊၂၊၁၀၀။
-သံယုတ္တနိကာယ၊ နိဒါနဝဂ္ဂသံယုတ္တ၊ ၈-လက္ခဏသံယုတ္တ၊ ဒုတိယဝဂ္ဂ၊ ဆဋ္ဌသုတ်။
ရာဇဂြိုဟ်မြို့တော် ဂိဇ္ဈကုဋ်တောင်မှ ဆင်းသက်စဉ် ရင်ဘတ်၌ မျက်လုံးနှင့် ခံတွင်းများပေါက်နေပြီး ခေါင်းမရှိဘဲ ကောင်းကင်၌ပျံသွားနေသော ပြိတ္တာသတ္တဝါကို တွေ့မြင်ခဲ့ပုံကို အရှင်လက္ခဏထေရ်အား အရှင်မောဂ္ဂလ္လာန်ထေရ် ဟောပြသည့်သုတ်။
-သံ၊၁၊၄၅၀။
သံ၊ဋ္ဌ၊၂၊၂၁၅။
-သံယုတ္တနိကာယ၊ နိဒါနဝဂ္ဂသံယုတ္တ၊ ၈-လက္ခဏသံယုတ္တ၊ ၂-ဒုတိယဝဂ္ဂ၊ တတိယသုတ်။
ဘုရားရှင် မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ သီတင်းသုံးတော်မူနေစဉ် အရှင်လက္ခဏထေရ်၏ မေးလျှောက်ချက်အရ ငါ့ရှင်လက္ခဏ ဤနေ့၌ တပည့်တော်သည် ဂိဇ္ဈကုဋ်တောင်မှဆင်းသက်စဉ် အရေမရှိသော ကောင်းကင်၌ ပျံသန်းနေသောမိန်းမကို တွေ့မြင်ခဲ့ပါသည်။
ကျီးငှက် နှင့်တူသော ဘီလူးတို့သည်လည်းကောင်း၊ လင်းတနှင့်တူသော ဘီလူးတို့သည်လည်းကောင်း ဝိုင်းအုံ(တကောက်ကောက်)လိုက်ကြကုန်၍ ဝိုင်းအုံ(တကောက်ကောက်) လိုက်ကြကုန်၍ ထိုမိန်းမကို သံနှုတ်သီးတို့ဖြင့် ထိုးဆိတ်ကြကုန်၏၊ ထိုးဖောက်ကြကုန်၏၊ ထိုမိန်းမပြိတ္တာသတ္တဝါသည် အမိအမယ် ကယ်ပါ ယူပါ တစာစာဖြင့် လွန်စွာပြင်းထန် ကြင်နာသောအသံကို အော်ဟစ်သမှုပြုပါသည်-ဟု အရှင်မောဂ္ဂ လာန်ထေရ်က ဖြေဆိုပါသည်။
ထိုမိန်းမသည် ဤရာဇဂြိုဟ်မြို့တော်၌ပင်လျှင် လင်ကိုလွန်၍ ကျင့် (လင်ငယ်နေ)သော မိန်းမဖြစ်ခဲ့ဖူးပြီ-ဟု ဘုရားရှင်က မိန့်ကြားတော်မူသည့်သုတ်။
(ဝိ၊၁၊၂၄၇။
သံ၊ဋ္ဌ၊၂၊၂၀၃။
ဘုရားရှင် မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ သီတင်းသုံးတော်မူစဉ် အရှင်လက္ခဏထေရ်၏ မေးလျှောက်ချက်အရ အရေမရှိသော မိန်းမပြိတ္တာမကို တွေ့ခဲ့ပုံကို အရှင်မောဂ္ဂလာန်ထေရ်က ဖြေဆိုရာ ဘုရားရှင်က အတိစာရိနီဖြစ်ခဲ့ပုံကို ဟောတော်မူသည့်သုတ်။
သံ၊မြန်၊၁၊၄၃၉။
-သံယုတ္တနိကာယ၊ နိဒါနဝဂ္ဂသံယုတ္တ၊ ၈-လက္ခဏသံယုတ္တ၊ ဒုတိယဝဂ္ဂ၊ ဒုတိယသုတ်။